AARHUS: Flere arkitekter kalder den en af byens flottest bevarede bygninger. Toldkammeret på havnen, som lige nu er kontorfællesskab med et tilhørende pakhus, der lige nu huser Jensen's Bøfhus i stueetagen.

Bøfkæden rykkede ind i de unikke lokaler i maj 2011, men fra 31. december er det slut, når restauranten forlader bygningen på Hack Kampmanns Plads.

- Vi har indgået en aftale med Jensen's Bøfhus om, at de kan blive frigjort fra lejemålet. Deres medarbejdere blev orienteret tirsdag aften, fortæller Rasmus Bach, salg og udlejningschef ved Tækker Group, som ejer bygningen.

Dermed har Jensen's Bøfhus kun to restauranter tilbage i Aarhus. I Rosenkrantzgade og i Tilst.